[image: image1.jpg]USAID

FROM THE AMERICAN PEOPLE




[image: image2.png]S C S | UHCTUTYT 33 AeMOKpaTHja
CoupmeTtac umsmnmc - Ckonje



[image: image3.jpg]MAKE IOHCKM
LEHTAP 3A
MEI'YHAPOZHA
COPABOTKA





Македонскиот центар за меѓународна соработка (МЦМС) во соработка со Институтот за демократија „Социетас Цивилис“ Скопје (ИДСЦС) во рамките на Програмата на УСАИД за антикорупција го објавува следниов:
КОНКУРС 
за изработка на истражувачки стории за корупција
Со цел да се обезбеди ефикасна борба против корупцијата, потребно е јакнење на свеста кај граѓаните за состојбите со корупцијата и коруптивните ризици во Македонијa, за нејзиното влијание врз економијата, како и за општите корозивни ефекти врз целото општество. Улогата на медиумите е клучна во информирањето и јакнењето на свеста кај граѓаните. За да се зголеми информираноста и знаењата на граѓанските организации и граѓаните за барање повеќе отчетност од институциите, потребно е да да се мотивират новинарите и студентите по новинарство да пишуваат истражувачки стории за корупција. 

Со овој конкурс ги покануваме сите заинтересирани новинари и студенти по новинарство да понудат предлог теми за истражувачки стории поврзани со корупција. Истражувачките стории, преку анализа на состојбите и укажување на конкретни случаи ќе влијаат на подобрување на политики за антикорупција. 
Планирано е финансиски да бидат поддржани десет стории. При изборот ќе бидат земени предвид актуелноста на темата и поврзаноста со целите на програмата. 
ТЕМИ

Истражувачките стории треба да се однесуваат на коруптивните практики што го поткопуваат доброто владеење и борбата против корупцијата, со цел подобрување на демократските процеси во Македонија. Предложените теми може да опфатат:

- административна корупција

- висока политичка корупција
- анализа на новите форми на економски криминал
- можна злоупотреба на средства од ЕУ и други донатори
- даночните измами
- злоупотреба на јавни средства преку субвенции и јавни набавки и сл. 
НАСОКИ ЗА ПОДГОТОВКА

Заинтересираните новинари и студенти по новинарство треба да ја пополнат пријавата (Прилог 1.) во која што ќе предложат структура на текстот односно содржина на текстот во која задолжително ќе бидат наведени: 
· насловот на текстот, 
· проблемите/прашања коишто се третираат во текстот и 
· методологија која ќе се користи (анкета, деск истражување, интервју и сл). 
Во методологијта е потребно да се наведе и начинот на вклучување на сите засегнати страни кои ќе придонесат кон темата на истражувачката сторија (претставници на различни сектори на општеството: државните институции, граѓанското општество, деловниот сектор, медиумите, експерти од конкретна област, граѓаните и сл.);
ПРАВО НА АПЛИЦИРАЊЕ
Право за аплицирање имаат сите заинтересирани новинари и студенти по новинарство.
Во прилог на пријавата треба да се поднесе биографија и информација за искуството на кандидатот, насловите и линковите до веќе подготвените стории, година на издавање. Студентите по новинарство треба да поднесат и потврда од факултетот. Кандидатите може да се пријават со повеќе предлози за истражувачки стории, но на еден кандидат може да му биде одобрен само еден предлог.

ИЗБОР
Изборот на темите ќе го врши Kомисијата составена од програмски персонал на МЦМС и ИДСЦС, а врз основа на актуелноста на темата, и понудената методологија.
Ќе бидат селектирани најдобрите десет теми за истражувачки стории кои ќе добијат финансиска поддршка односно надомест на трошоците за реализација на истражувањето.
Избраните новинари ќе бидат известени најдоцна 10 (десет) работни дена по завршувањето на конкурсот. Рок за испорака на истражувачките стории е 29 јули 2016 г. (петок).
ФОНД НА КОНКУРСОТ

Вкупниот фонд за конкурсот изнесува 200.000 денари. Поединечните надоместоци нема да ја надминат сумата од 20.000 денари (бруто).
НАГРАДА ЗА НАЈДОБРИ СТОРИИ
Од десет изработени истражувачки стории, ќе бидат избрани три најдобри кои ќе бидат наградени. Вкупниот фонд на средства за наградите изнесува 150.000 денари. Изборот за најдобра сторија ќе го прави Kомисија составена од новинари и претставници од Програмата на УСАИД за антикорупција.
НАЧИН И РОК НА ПРИЈАВУВАЊЕ


Пријавувањето се врши со испраќање на пријава (Прилог 1), листа на анализи и истражувачки стории од областа на корупцијата (Прилог 2) и биографија. Комплетните пријави треба да се достават до Миша Поповиќ, на misha@idscs.org.mk  и Марија Саздевски на msz@mcms.mk најдоцна до 15 јуни 2015 г. (среда).
Во прилог ги доставуваме Пријавата (Прилог 1), Урнек за листа на претходни стории од областа на корупцијата (Прилог 2).
Прашања за појаснување на конкурсот може да се постават најдоцна до 10 јуни 2016 г. (петок) на горенаведените адреси за е-пошта.

